છેલ્લા દસેક મહિનાથી ભાટિયા જ્ઞાતિનાં તારાબહેન તુલસીદાસ પલીચા કલ્યાણ રેલવે-સ્ટેશનના પ્લૅટફૉર્મ પર ભિખારીની માફક દયનીય અવસ્થામાં જીવતાં હતાં. કાલબાદેવીમાં આવેલી એચપીડી (હંસરાજ પ્રાગજી ઠાકર) સ્કૂલમાં તેઓ ટીચર હતાં. તેમને બે દીકરા હરેન્દ્ર, જયેન્દ્ર અને પુત્રી રોહિણી હતા. મોટો દીકરો લગ્ન બાદ અલગ થઈ ગયા બાદ આજ સુધી તેણે માની ખબર નથી કાઢી, જ્યારે જયેન્દ્ર ટ્રેન-ઍક્સિડન્ટમાં મરી ગયો અને રોહિણીનો હસબન્ડ ગુજરી જતાં તે માનસિક સંતુલન ગુમાવી ચૂકી હતી અને પછી તે પણ મૃત્યુ પામી હતી. કાલબાદેવીથી ટિટવાલા જઈને ભાડાના મકાનમાં રહેનારાં તારાબહેન ભાડું ચૂકવી નહીં શકતાં મકાનમાલિકે તેમને ઘરની બહાર કાઢી મૂક્યાં અને છેલ્લા દસેક મહિનાથી તેઓ પ્લૅટફૉર્મ પર રહેતાં હતાં. એક દિવસ કચરાના ડબ્બા પાસે તેઓ ભયાનક અવસ્થામાં આ ગુજરાતી યુવકને મળી આવ્યાં હતાં.